LocalDoc/ldquad_v2_retrieval-reranked huggingface dataset:
Bütöv Azərbaycan Xalq Cəbhəsi Partiyası

Heydər Əliyev daha sonra növbədənkənar prezident seçkiləri təyin etmişdir. 3 oktyabr 1993-cü il tarixində keçirilən prezident seçkilərində 3 namizəd arasından Heydər Əliyev 98,6% səs toplayaraq Azərbaycan Respublikasının Prezidenti seçilmişdir.Baş verən bu hadisələr Azərbaycan Xalq Cəbhəsi daxilində də gərginliklərə və qruplaşmalara səbəb olmuşdur. Belə ki, təşkilat daxilində Yurd İctimai Birliyi bazasından gələn qrup birgə fəaliyyət göstərməyə başlamışdır. Kütləvi informasiya vasitələrində "yurdçular" olaraq tanınan bu qrup daha sonralar "islahatçılar" olaraq adlandırılmağa başlandı. Bu qrupun təmsilçiləri o dövrdə parlament jurnalisti olan, daha sonra isə AXC sədrinin birinci müavini olan Əli Kərimli, AXC Ali Məclisinin sədri Qulamhüseyn Əlibəyli, AXC-nin sədr müavinləri Asim Mollazadə və Cəmil Həsənli, Rəyasət Heyəti üzvü Qüdrət Həsənquliyev kimi şəxslər idi. Digər bir qrup olan "klassiklər"də isə AXC-nin sədr müavini Mirmahmud Mirəlioğlu, daha sonralar yaradılan AXCP Gənclər Komitəsinin ilk sədri Oqtay Güləliyev, baş nazirin sabiq müavini Kamil Vəli Nərimanoğlu, sabiq nazir İsa Bağırov, müğənni Flora Kərimova, hüquq müdafiəçisi Novella Cəfəroğlu kimi şəxslər təmsil olunmuşdur.Azərbaycan Respublikası Ali Sovetinin səlahiyyət müddəti tamamlandıqdan sonra həm yeni və ilk dəfə hazırlanmış Azərbaycan Respublikasının Konstitusiyasının qəbulu ilə bağlı referendum, həm də Azərbaycan Respublikasının Milli Məclisinin təsis edilərək bu quruma millət vəkillərinin seçilməsi üçün parlament seçkiləri keçirilməsi qərarlaşdırıldı. 125 deputatdan 100-nün majoritar, 25-nin isə ümumrespublika üzrə vahid proporsional sistemlə seçildiyi 1995-ci parlament seçkilərində rəsmi şəkildə siyasi partiyaların iştirakına icazə verilsə də, ictimai təşkilatların iştirakı qanunda yerini tapmadı.
Bütöv Azərbaycan Xalq Cəbhəsi Partiyası

Bu səbəbdən "yurdçular" Azərbaycan Xalq Cəbhəsinin partiyalaşması üçün fəaliyyətə keçdilər. Nəticədə 25 may 1995-ci ildə qurultay çağırıldı. Azərbaycan Xalq Cəbhəsi bu qurultayda partiyalaşaraq Azərbaycan Xalq Cəbhəsi Partiyasına çevrildi. 1 sentyabr 1995-ci il tarixində Azərbaycan Xalq Cəbhəsi Partiyası Ədliyyə Nazirliyi tərəfindən dövlət qeydiyyatına alındı. Bundan sonra isə Əli Kərimlinin liderlik etdiyi "islahatçılar" və Mirmahmud Mirəlioğlunun liderlik etdiyi "klassiklər" arasında mübarizə daha da şiddətlənməyə başlamışdır Əbülfəz Elçibəy 1997-ci ildə Kələkidən Bakıya qayıtmış və siyasi fəaliyyətinə davam etmişdir.Elçibəyin qayıdışından sonra partiya daxilində çəkişmələr şiddətlənmişdir. Belə ki, "klassiklər" "islahatçılar"ın lideri, sədrin birinci müavini Əli Kərimliyi Elçibəyin fəaliyyətini məhdudlaşdırmaqla və səlahiyyətlərindən sui-istifadə etməklə günahlandırırdı.
Bütöv Azərbaycan Xalq Cəbhəsi Partiyası

Partiya daxilində uzun müddət çəkişmələr, problemlər və münaqişələr davam etdi. 2000-ci il parlament seçkiləri ərəfəsində proporsional siyahının tərtibi səbəbi ilə bu problemlər pik həddə çatmışdır. O ərəfədə Əbülfəz Elçibəyə prostat xərçəngi diaqnozu qoyulmuş və o, 2000-ci ilin avqustunda müalicə almaq üçün Ankara şəhərinə getmişdir. 19 iyun 2000-ci il tarixində "klassiklər" partiyanın bir sıra rayon təşkilatlarının iştirakı ilə müşavirə çağırdı. Bu isə artıq problemlərin həllinin mümkün olmadığını göstərirdi. "İslahatçılar" qanadının mənsubu olsa da, Qüdrət Həsənquliyev bu müşavirədə iştirak etmiş və üzvləri parçalanmağa mane olmağa səsləmişdir.
Bütöv Azərbaycan Xalq Cəbhəsi Partiyası

Əbülfəz Elçibəy 22 iyul 2000-ci ildə Ankarada öldü. Bundan sonra partiya de-fakto iki qanada parçalanmışdır. Azərbaycan Xalq Cəbhəsi Partiyası 2000-ci il parlament seçkilərindən əvvəl yenidən təşkil olunan Mərkəzi Seçki Komissiyasına Qüdrət Həsənquliyev və Adil Minbaşını namizəd göstərmiş və onlar 18 iyul 2000-ci il tarixində Mərkəzi Seçki Komissiyasının üzvü seçilmişdirlər.28–29 oktyabr 2000-ci il tarixində "klassiklər" qanadı qurultay çağırmış və partiyanın II (IV) Qurultayında Mirmahmud Mirəlioğlu Azərbaycan Xalq Cəbhəsi Partiyasının sədri seçilmişdir. Əli Kərimli 2001-ci ilədək Azərbaycan Xalq Cəbhəsi Partiyası sədrinin vəzifələrini icra etmiş, 2001-ci ildə isə partiyanın II (IV) Qurultayını keçirərək partiya sədr seçilmişdir. Azərbaycan Milli İstiqlal Partiyası və bir sıra digər təşkilatlar isə bu qanadı rəsmi partiya olaraq tanıdı.Qüdrət Həsənquliyev "islahatçılar" qanadından olsa da 2001-ci ildə hər iki qanadı birləşdirmək üçün fəaliyyətə keçirmişdir. Bu cəhd Azərbaycan Demokrat Partiyası və Müsavat Partiyası tərəfindən "hakimiyyətin planı" olaraq qiymətləndirilmiş və məqsədinin "müxalifəti parçalamaq" olduğu qeyd olunmuşdur.
Bütöv Azərbaycan Xalq Cəbhəsi Partiyası

Başlanğıcda bu cəhd "islahatçılar"ın dəstəyini alsa da, daha sonra sədr Əli Kərimli "bu işdə qaranlıq məqamların" olduğunu söyləyərək geri çəkilmişdir. Daha sonra "klassiklər"lə aktiv əlaqələr yaradan Qüdrət Həsənquliyev onları razı sala bilmişdir, lakin Mirmahmud Mirəlioğlu bu cəhdə etiraz etmişdir.Birləşmənin gerçəkləşməsi üçün qurultay qərarı alındı və bu məqsədlə Birləşdirici Qurultaya Hazırlıq üzrə Təşkilat Komitəsi yaradıldı. Azərbaycan Xalq Cəbhəsi Partiyasının bəzi rayon təşkilarları bu komitəyə qoşulduğunu elan etdi. 19 avqust 2002-ci il tarixində Şəhriyar adına Mədəniyyət Sarayında Azərbaycan Xalq Cəbhəsi Partiyasının Birləşdiri Qurultayı keçirilmişdir. Qurultayda partiyanın yeni Nizamnamə və Məramnaməsi qəbul edilmişdir. Qurultaya Hazırlıq üzrə Təşkilat Komitəsinin həmsədri Qüdrət Həsənquliyev alternativ əsaslarla və gizli səsvermə yolu ilə birləşmiş partiyanın sədri seçilmişdir.
Bütöv Azərbaycan Xalq Cəbhəsi Partiyası

Qurultaydan sonra müvafiq sənədlər Azərbaycan Respublikasının Ədliyyə Nazirliyinə təqdim olunmuş və birləşmiş Azərbaycan Xalq Cəbhəsi Partiyasını AXCP-nin yeganə hüquqi varisi olaraq tanınmışdır. Daha sonra ABŞ Dövlət Departamentinin və beynəlxalq təşkilatların etirazı ilə partiyanın dövlət qeydiyyatı ləğv olunmuşdur.Birləşmiş Azərbaycan Xalq Cəbhəsi Partiyası 2002-ci ildə Azərbaycan Təkamül Partiyası ilə birgə Milli Demokratik Qüvvələr Birliyini təsis etmişdir.Qüdrət Həsənquliyev 2003-cü əlavə parlament seçkilərində 69 saylı İsmayıllı seçki dairəsindən Azərbaycan Xalq Cəbhəsi Partiyası üzvü olaraq deputatlığa namizəd olmuşdur. Qanuna əsasən Mərkəzi Seçki Komissiyası üzvləri heç bir siyasi partiyaya üzv ola bilməz və deputatlığa namizəd ola bilməz. Lakin komissiya üzvü Qüdrət Həsənquliyev deputatlığa namizəd olmaq istədiyi üçün Azərbaycan Respublikasının Prezidenti Heydər Əliyevin 21 fevral 2003-cü il tarixli 1170 nömrəli sərəncamı ilə Azərbaycan Respublikası Mərkəzi Seçki Komissiyasının üzvü vəzifəsindən azad edilmişdir. Seçki nəticələrinə əsasən 69 saylı İsmayıllı seçki dairəsi üzrə Qüdrət Müzəffər oğlu Həsənquliyev səslərin 70,73%-ni toplayaraq deputat seçilmişdir. Bütöv Azərbaycan Xalq Cəbhəsi Partiyası dövrü (2004-) Azərbaycan Xalq Cəbhəsi Partiyası adı üzərində problemlərin həll olunmayacağı anlaşıldıqdan sonra dövlət qeydiyyatı ilə bağlı yaranmış problemin həlli məqsədilə 2004-cü ildə yeni konfrans çağrılmışdır.
Bütöv Azərbaycan Xalq Cəbhəsi Partiyası

3 aprel 2004-cü il tarixində birləşmiş AXCP-nin, yeni adı ilə Bütöv Azərbaycan Xalq Cəbhəsi Partiyasının Təsis Konfransı keçirilmişdir. Konfransda Bütöv Azərbaycan ideologiyasını sahiblənən Bütöv Azərbaycan Xalq Cəbhəsi Partiyası təsis olundu. Partiya özünü Azərbaycan Xalq Cəbhəsinin ideoloji davamçısı olaraq qəbul etmişdir. Konfransda deputat Qüdrət Həsənquliyev partiya sədri seçilmişdir. Elçin Mirzəbəyli isə partiyanın xarici əlaqələr üzrə katibi olmuşdur.Bütöv Azərbaycan Xalq Cəbhəsi Partiyası 15 avqust 2005-ci il tarixində Ədliyyə Nazirliyi tərəfindən rəsmi dövlət qeydiyyatına alınmışdır. Partiya rəsmi olaraq qeydiyyata alındıqdan sonra Azərbaycan Respublikasının Milli Məclisində 1 deputatla, yəni Qüdrət Həsənquliyev ilə və Naxçıvan Muxtar Respublikasının Ali Məclisində də 1 deputatla, yəni Fərəc Yusifbəyli ilə təmsil olundu.
Bütöv Azərbaycan Xalq Cəbhəsi Partiyası

BAXCP 2005-ci parlament seçkilərinə müstəqil şəkildə, yəni seçki bloklarıma qoşulmadan Milli Demokratik Qüvvələr Birliyi ilə qatılmışdır. BAXCP seçkilərdə sadəcə Azərbaycan Təkamül Partiyası namizədlərini dəstəkləmiş, özünün 64 namizədini irəli sürmüş, onlardan isə 19-u qeydə alınmışdır. BAXCP-yə seçkidə əməkdaşlıqla bağlı Böyük Quruluş Partiyası tərəfindən təklif gəlsə də bu qəbul olunmamışdır. Seçkilərin nəticəsinə əsasən partiya 97 saylı Goranboy-Ağdam-Tərtər seçki dairəsi üzrə sədr Qüdrət Həsənquliyevin qələbə qazanması ilə 1 mandat qazanmış və beləliklə, qurulduqdan 1 il sonra parlamentdə təmsil olunma haqqını qazanmışdır. Seçkilərdən sonra Azərbaycan Təkamül Partiyası seçki nəticələrinə etiraz etmiş və Azadlıq Blokunun etirazlarına qoşulmuşdur. Qüdrət Həsənquliyev isə seçkilərin demokratik keçirildiyini söyləmişdir.
Bütöv Azərbaycan Xalq Cəbhəsi Partiyası

Bu birlik daxilində fikir ayrılığına səbəb olmuşdur.Seçkilərdən sonra deputat seçilmiş müxalif siyasətçilər fraksiya yaratmaq niyyətində olmuşdur. Bununla bağlı Qüdrət Həsənquliyev Aynur Camalqızı, Fazil Mustafa, İqbal Ağazadə, Sabir Rüstəmxanlı ilə əlaqələr yaratmışdır. Hər şeydən əvvəl isə qrup yaratmağı və parlamentə fraksiya yaradılması üçün lazım olan minimum həddi 25-dən 10-a endirmək üçün müraciət edilməsi planlanmışdır. Bu cəhdlərin nəticəsi olaraq Azərbaycan Ümid Partiyası sədri İqbal Ağazadə, Böyük Quruluş Partiyası sədri Fazil Mustafa, Bütöv Azərbaycan Xalq Cəbhəsi Partiyası sədri Qüdrət Həsənquliyev, Demokratik İslahatlar Partiyası sədri Asim Mollazadə, deputat Aynur Camalqızı və Vətəndaş Həmrəyliyi Partiyası sədri Sabir Rüstəmxanlıdan ibarət 6 nəfərlik deputat qrupu yaradıldı. Qrupun rəhbəri olmayacağı, hər ay 1 üzvün qrupa koordinatorluq edəcəyi, ilk koordinatorun isə İqbal Ağazadənin olduğu bildirilmişdir.Seçkilərin ardınca Azərbaycan Respublikası Mərkəzi Seçki Komissiyasına üzv seçkisi olmuşdur. Böyük Quruluş Partiyası, Bütöv Azərbaycan Xalq Cəbhəsi Partiyası və Demokratik İslahatlar Partiyası üçün komissiyada tək yer ayrılmışdır.
Bütöv Azərbaycan Xalq Cəbhəsi Partiyası

Bu üç partiya Tamam Cəfərovanı ortaq namizəd olaraq dəstəkləmişdir. 7 fevral 2006-cı il tarixində onun namizədliyi Azərbaycan Demokratik İslahatlar Siyasi Partiyası tərəfindən irəli sürülmüş, Böyük Quruluş Partiyası və Bütöv Azərbaycan Xalq Cəbhəsi Partiyası tərəfindən dəstəklənmişdir. Parlament iclasında ümumi namizədlər siyahısının səsə qoyulması nəticəsində iştirak edən 91 deputatın 87-nin lehinə səs verməsi ilə Tamam Cəfərova Mərkəzi Seçki Komissiyasının üvü seçilmişdir.Bütöv Azərbaycan Xalq Cəbhəsi Partiyası 2006-cı il təkrar parlament seçkilərində iştirak qərarı almışdır. Seçkilərdə namizəd olanlardan 5 nəfəri Bütöv Azərbaycan Xalq Partiyasının üzvü olmuşdur. Seçkilərin nəticəsində partiya mandat qazana bilməmişdir.2005–2006-cı illərdə Bütöv Azərbaycan Xalq Cəbhəsi Partiyası Azərbaycan Xalq Cəbhəsi Partiyası və Klassik Xalq Cəbhəsi Partiyası Mingəçevir Şəhər təşkilatlarını öz sıralarında birləşdirmişdir.2006-cı ildə keçirilən təkrar, əlavə və yeni bələdiyyə seçkilərinə qatılaraq ilk dəfə bələdiyyə seçkilərində iştirak edən partiya seçki nəticələrinə əsasən 6 bələdiyyə üzvü ilə seçkiləri başa vurmuşdur. BAXCP bu seçkilərdə Naxçıvan Muxtar Respublikası üzrə 1 namizədlə iştirak etmişdir.2007-ci ildə BAXCP və 17 digər siyasi partiya arasında əməkdaşlıq sazişi imzalanmış və növbəti prezident seçkilərində bir-birilərinin əleyhinə kompaniya aparmamaq barədə razılaşılmışdır.
Bütöv Azərbaycan Xalq Cəbhəsi Partiyası

Həmin ilin dekabr ayında BAXCP daxil 20 siyasi partiya "Demokratik Seçki Mərkəzi"ni təsis etmişdir. Bu qurum 2008-ci il prezident seçkilərində vahid namizədlə iştirak etməyi planlaşdırmışdır.7 iyun 2008-ci il tarixində Bakı Kinoteatrında Bütöv Azərbaycan Xalq Cəbhəsi Partiyasının II Qurultayı keçirilmişdir. Qurultayda 65 rayon və şəhər təşkilatından seçilmiş 400 qurultay nümayəndəsindən 380-i iştirak etmişdir. Qurultayda Qüdrət Həsənquliyev partiya sədri, Mikayıl Rəhimov Ali Məclis sədri, Zöhrab Abdullayev baş katib, Elçin Mirzəbəyli isə beynəlxalq əlaqələr üzrə katib seçilmişdir. Qurultayda 2008-ci il prezident seçkilərində iştirak qərarı verilmiş, Qüdrət Həsənquliyevin prezidentliyə namizədliyi irəli sürülmüşdür, lakin namizədliklə bağlı vahid namizədin qərarlaşdırılması üçün danışıqlar aparılması qərara alınmışdır. Vahid namizəd mövzusunda razılaşma əldə olunmamışdır.
Bütöv Azərbaycan Xalq Cəbhəsi Partiyası

Qüdrət Həsənquliyevin namizədliyinin irəli sürülməsi, Seçki Məcəlləsinə edilən dəyişikliklərlə namizədliyin qeydə alınması üçün tələb olunan 45 min imzanın 40 minə endirilməsi, seçki kampaniyasının müddətinin 120 gündən 75 günə endirilməsi, dövlət televiziyasında namizədlərə pulsuz efir vaxtın ayrılmasının qadağan edilməsi, təbliğat materiallarının divarlara və obyektlərə vurulmasının qadağan edilməsi, bunun üçün xüsusi yerlərin ayrılması müxalifətin narazılığına səbəb olmuş və yekdil qərar çıxarmasına maneə törətmişdir. 5 sentyabr 2008-ci ildə alınan qərarla Demokratik Seçki Mərkəzinin fəaliyyəti prezident seçkilərinin sonunadak müvəqqəti dayandırılmışdır. Seçkilərdən sonra isə mərkəzin fəaliyyətinin bərpasına ehtiyac olmadığı söylənmişdir.Seçki öncəsində, 10 sentyabr 2008-ci il tarixində Bütöv Azərbaycan Xalq Partiyası Hacıbaba Əzimovun sədrlik etdiyi Vahid Azərbaycan Milli Birlik Partiyası ilə əməkdaşlıq sazişi imzalamışdır. Sazişə əsasən VAMBP seçkilərdə Qüdrət Həsənquliyevin namizədliyini dəstəkləyəcək və növbəti seçkilərdə əməkdaşlıq ediləcəkdi. Həmçinin, Qüdrət Həsənquliyevij prezident seçiləcəyi təqdirdə VAMBP qurulacaq yeni hökumətdə təmsil olunmalı idi. 2008-ci il prezident seçkilərində prezidentliyə namizəd olan Qüdrət Həsənquliyev 83 037 səs (2.24%) səs toplayaraq 4-cü olmuşdur. Prezident seçkilərinin ardından sədr Qüdrət Həsənquliyev prezidentliyə müxalif namizədlərdən ibarət blok yaratmağı təklif etsə də, təklif qəbul olunmamışdır.
Bütöv Azərbaycan Xalq Cəbhəsi Partiyası

Bu hadisədən sonra Vahid Azərbaycan Milli Birlik Partiyasının müraciətinə əsasən VAMBP Milli Demokratik Qüvvələr Birliyinə üzv qəbul olunmuşdur.Bütöv Azərbaycan Xalq Cəbhəsi Partiyası 2009-cu il bələdiyyə seçkilərinə partiya şəklində qatılmışdır və üzvlərinə fərdi şəkildə namizəd olma haqqı tanımışdır. Partiya seçkilərdə 1020 namizəd irəli sürmüşdür. 23 dekabr 2009-cu ildə keçirilən bələdiyyə seçkilərində qeydə alınmış 30 975 namizəddən 264-ü BAXCP üzvü olmuşdur. Seçki nəticələrinə əsasən partiyanın namizədliyini irəli sürdüyü 81 nəfər və şəxsi təşəbbüslə namizəd olmuş 14 partiya üzvü olmaqla ümumilikdə 95 BAXCP-li bələdiyyə üzvü seçilmişdir.Parlament seçkilərindən öncə Müsavat Partiyasına ayrılan Mərkəzi Seçki Komissiyasındakı 2 üzvlük yerə Müsavat Partiyasının imtina qərarından sonra iddia qaldıran Bütöv Azərbaycan Xalq Cəbhəsi və Böyük Quruluş Partiyası öz namizədlərini irəli sürmüşdür. Daha sonra Müsavat Partiyası öz namizədlərini təyin etmişdir. Bunun ardınca Ana Vətən Partiyasının komissiyadakı üzvü Rövşən İsmayılov Azərbaycan Respublikası Konstitusiya Məhkəməsinin hakimi təyin edildiyi üçün komissiyada bir nəfərlik yer boşalmışdır.
Bütöv Azərbaycan Xalq Cəbhəsi Partiyası

BAXCP-nin tələbini nəzərə alaraq Ana Vətən Partiyası bu yeri BAXCP-yə güzəştə getmişdir. BAXCP bu yerə Mikayıl Rəhimovu namizəd göstərmişdir. Onun namizədliyi digər 2 namizədlə bərabər parlamentdə 8 oktyabr 2010-cu il tarixində səsverməyə çıxarılmış, iclasda iştirak edən 95 deputatdan 93-nün lehinə, 1-nin bitərəf səsi ilə Mikayıl Rəhimov komissiya üzvü seçilmişdir. O, Mərkəzi Seçki Komissiyası üzvü seçildiyi üçün Bütöv Azərbaycan Xalq Cəbhəsi Partiyası Ali Məclisinin sədrliyindən və partiya üzvlüyündən istefa vermişdir.28 avqust 2010-cu il tarixində Ədalət Partiyası, Böyük Quruluş Partiyası və Bütöv Azərbaycan Xalq Cəbhəsi Partiyasından ibarət "İslahat" Seçki Bloku təsis olunmuşdur. 13 sentyabr 2010-cu il tarixində blok Mərkəzi Seçki Komissiyası tərəfindən rəsmi qeydiyyata alınmışdır. Bloka daha sonra Azərbaycan Təkamül Partiyası da qoşulmuşdur.
Bütöv Azərbaycan Xalq Cəbhəsi Partiyası

Blok 2010-cu parlament seçkilərində 107 seçki dairəsi üzrə vahid namizədlərlə ilə iştirak etmək qərarı almışdır. "İslahat" Seçki Bloku 2010-cu il parlament seçkilərində iştirak etmiş, ümumilikdə 30 ortaq namizəd çıxarmışdır. Onlardan 11-i Bütöv Azərbaycan Xalq Cəbhəsi Partiyası, 9-u Böyük Quruluş Partiyası, 3-ü Ədalət Partiyası, 1-i isə Azərbaycan Təkamül Partiyasının üzvü, digərləri isə bitərəf olmuşdur. Blok seçkilərdə BAXCP, BQP və Ədalət partiyalarının sədrlərinin liderliyində 3 mandat qazanmışdır. Ümumilikdə blok 54 995 səs (2.25%), BAXCP isə 24 499 səs (1.03%) toplamışdır. Deputat seçilən Qüdrət Həsənquliyev, Fazil Mustafa və İlyas İsmayılov parlamentdə deputat qrupu təsis etmişdir.
Bütöv Azərbaycan Xalq Cəbhəsi Partiyası

Daha sonra bu qrup Vətəndaş Həmrəyliyi Partiyası ilə də anlaşaraq 4 may 2011-ci il tarixində "Parlament Deputat Müxalifət Qrupu"nu təsis etmişdir. Bu qrupun 4 deputatı olmuşdur.11 iyun 2011-ci il tarixində BAXCP Ali Məclisinin iclası keçirilmiş, iclasda Vaqif Abışov səsvermə ilə Ali Məclis sədri, Faiq İsmayılov sədrin müavini seçilmiş, sədrin təlimatlarının təsdiqi üçün keçirilən səsvermələrlə isə Dünyamalı İmaməliyev humanitar məsələlər üzrə katib, Telman Siyabov ideoloji və təbliğat işləri üzrə katib, gənclər üzrə katib Niyaməddin Orduxanov isə ictimai-siyasi məsələlər üzrə katib vəzifəsinə seçilmişdir. Vaqif Abışov Əbülfəz Elçibəyin müavini və Azərbaycan Xalq Cəbhəsi Lənkəran Təşkilatının ilk sədri olmuşdur.Bütöv Azərbaycan Xalq Cəbhəsi Partiyası 2011-ci il təkrar, əlavə və yeni bələdiyyə seçkilərində 30 namizədlə iştirak etmişdir.7 yanvar 2013-cü il tarixində partiya daxilinsə struktur dəyişikliklərinə gedilmiş partiyada Dünya azərbaycanlıları və türk dünyası ilə əlaqələr üzrə katiblik yaradılmış, Yaşar Kələntərli təşkilati işlər üzrə katib vəzifəsindən azad edilərək BAXCP-nin Dünya azərbaycanlıları və türk dünyası ilə əlaqələr üzrə katibi vəzifəsinə təyin olunmuşdur. Partiyanın təşkilati işlər üzrə katibi vəzifəsinə isə Bünyamin Qəmbərli təyin edilmişdir. 7 iyun 2012-ci ildə Bütöv Azərbaycan Xalq Cəbhəsi Partiyasının müttəfiqi, Milçi Demokratik Qüvvələr Birliyinin həmtəsisçisi Azərbaycan Təkamül Partiyasının sədri Teyyub Qənioğlu partiya sədrliyində istefa verdi. Daha sonra o, 4 partiyadan həmsədrlik, sədrin birinci müavinliyi və baş katiblik təklifi aldığını açıqladı və partiya sıralarından istefa verdi.
Bütöv Azərbaycan Xalq Cəbhəsi Partiyası

Sonraki açıqlamalarında o, Azərbaycan Təkamül Partiyası ilə BAXCP-nin birləşməsi təklifinin irəli sürüldüyünü, lakin partiyada belə qərar qəbul olunmadığını açıqlamışdır. Teyyub Qənioğlu istefasının ardınca BAXCP-yə üzv qəbul olunmuş və partiya sədrinin əmri ilə partiyanın elm və təhsil üzrə katibi vəzifəsinə təyin olunmuşdur. Daha sonra o, Ali Məclisin sədri seçilmişdir. Söhrab Abdullayev isə həmin dövrdə baş katib postunu tuturdu.2 iyun 2013-cü il tarixində Bakı Əyləncə Mərkəzində Bütöv Azərbaycan Xalq Cəbhəsi Partiyasının III Qurultayı keçirilmişdir. Qurultayda Qüdrət Həsənquliyev yenidən sədr seçilmişdir. Həmçinin, partiya 2013-cü il prezident seçkilərində sədr Qüdrət Həsənquliyevin namizədliyini irəli sürmüşdür.2013-cü il prezident seçkiləri ərəfəsində, 16 mart 2013-cü il tarixində Azərbaycanın Milli Qəhrəmanı, BAXCP Goranboy Rayon Təşkilatının sədri Maşallah Abdullayev təşkilatı ilə birgə partiyadan istefa verdiyini və Eldar Namazovun sədrlik etdiyi "El" Hərəkatına üzv olduğunu açıqlamışdır.
Bütöv Azərbaycan Xalq Cəbhəsi Partiyası

Partiya isə bunun Maşallah Abdullayevin şəxsi qərarı olduğunu, partiya strukturunun bundan xəbərsiz olduğunu və seçkilərə hazırlaşdığını açıqlamışdır.2013-cü il prezident seçkilərinin ardınca exit-poll nəticələrinə əsasən prezidentliyə namizəd İlham Əliyevin qələbə qazandığı məlum olmuşdur. Prezidentliyə namizəd, BAXCP sədri Qüdrət Həsənquliyev İlham Əliyevi təbrik etmişdir. Yekun nəticələrə əsasən Qüdrət Həsənquliyev 73 702 (1.99%) səs almış və seçkiləri yenə 4-cü sırada tamamlamışdır.Bütöv Azərbaycan Xalq Cəbhəsi Partiyası 2014-cü il bələdiyyə seçkilərində də iştirak etmişdir. Partiya Naxçıvan Muxtar Respublikası üzrə 75 namizəd irəli sürmüşdür. Bütöv Azərbaycan Xalq Cəbhəsi Partiyası iqtidarın 2015-ci ildə başlatdığı yeni iqtidar-müxalifət dialoqlarında iştirak etmiş, partiya sədri Qüdrə Həsənquliyev isə prezidentin köməkçisi Əli Həsənovun rəhbərliyində keçirilmiş bir neçə görüşə qatılmışdır.2015-ci il parlament seçkilərində hakim Yeni Azərbaycan Partiyası 117 seçki dairəsi üzrə vahid namizədlərlə seçkiyə getmişdir. KİV-də hakim partiyanın digər 7 seçki dairəsi üzrə başqa namizədləri dəstəkləyəcəyi, onlardan birinin də BAXCP sədri Qüdrət Həsənquliyev olacağı iddia edilmişdir.
Bütöv Azərbaycan Xalq Cəbhəsi Partiyası

BAXCP bu seçkilərə 28 namizədlə qatılmış, lakin 1 mandat qazana bilmişdir.Aprel ayında Teyyub Qənioğlu BAXCP Ali Məclisinin sədrliyindən və partiya sıralarından istefa verdi. 13 aprel 2016-cı il tarixində Azərbaycan Təkamül Partiyası Teyyub Qənioğluna müracitə etmiş və onun istefa barəsindəki qərarlarını ləğv edərək partiya sədri postuna bərpa etmişdir. 14 may 2016-cı il tarixində Yaşar Kələntərli Ali Məclisin sədri seçilmişdir. BAXCP Nizamnaməsinin tələblərinə uyğun olaraq partiya sədrinin İcra Aparatı haqqında Əsasnaməyə müvafiq düzəlişlər edilmişdir. Düzəlişlərə əsasən BAXCP-nin İcra Aparatı haqqında Əsasnamənin III bəndindən (İcra Aparatının strukturu) "BAXCP-nin İctimai-siyasi əlaqələr üzrə katibi", "BAXCP-nin İdeoloji və təbliğat işləri üzrə katibi", "BAXCP-nin Humanitar məsələlər üzrə katibi", "BAXCP-nin Elm və Təhsil məsələləri üzrə katibi", "BAXCP-nin Dünya Azərbaycanlıları və türk dünyası ilə əlaqələr üzrə katibi", "Qadınlarla iş şöbəsi" və "Gənclərlə iş şöbəsi" sözləri çıxarılmışdır. Daha sonra BAXCP-nin İcra Aparatı haqqında Əsasnaməsinə edilən dəyişikliklərə uyğun olaraq müvafiq sahələrə rəhbərlik edən katiblər partiya sədrinin təqdimatı ilə tutduqları vəzifələrdən azad ediliblər.
Bütöv Azərbaycan Xalq Cəbhəsi Partiyası

Aparılan müzakirələr nəticəsində Ali Məclisin Qarabağ, İctimai-siyasi qurumlarla iş, Sosial siyasət, Səhiyyə, Elm və təhsil, İqtisadi siyasət, Ailə, qadın və uşaq məsələləri və Gənclərlə iş komitələrinin yaradılması ilə bağlı təkliflər səsə qoyularaq qəbul olunmuşdur. Ali Məclisin qərarına əsasən Faiq İsmayılov Qarabağ komitəsinin, Niyaməddin Orduxanlı İctimai-siyasi qurumlarla iş komitəsinin, Telman Siyabov Sosial siyasət komitəsinin, Dünyamalı İmaməliyev Səhiyyə komitəsinin, Vaqif Abışov Elm və təhsil komitəsinin, Mahir Zeynalov isə İqtisadi siyasət komitəsinin sədri seçilmişdir. 29 oktyabr 2016-cı il tarixində Yaşar Kələntərli partiyanın baş katibi vəzifəsinə təyin olunduğu üçün Ali Məclis sədrliyindən istefa vermiş, Vaqif Abışov isə yenidən Ali Məclis sədrliyinə seçilmişdir. Həmin iclasda baş katib Söhrab Abdullayevin partiyadan ixrac olunması qərara alınmışdır, lakin yetərsay olmamışdır. 16 noyabr 2016-cı il tarixində partiyanın İdarə Heyətinin aldığı qərarla İdarə Heyətinin üzvü, sabiq baş katib Söhrab Abdullayev "pozuculuq fəaliyyəti" səbəbi ilə partiya sıralarından xaric edilmişdir. Söhrab Abdullayev isə ondan vəkil Aslan İsmayılov əleyhində yazı yazması tələb olunduğunu, onun bunu etmədiyi üçün partiyadan ixrac olunduğunu iddia etmişdir.
Bütöv Azərbaycan Xalq Cəbhəsi Partiyası

Onun iddiasına görə onunla birgə BAXCP-nin 8 rayon şöbəsi də istefa vermişdir. Partiya bu məlumatları təkzib etmişdir.5 fevral 2018-ci il tarixindı alınan qərarla prezident seçkiləri erkənə alınmış və 11 aprel 2018-ci il tarixinə növbədənkənar prezident seçkiləri təyin olunmuşdur. BAXCP İdarə Heyəti seçkilərdə iştirak qərarı almış və sədr Qüdrət Həsənquliyevin namizədliyini irəli sürmüşdür.7 aprel 2018-ci il tarixində Bütöv Azərbaycan Xalq Cəbhəsi Partiyasının V Qurultayı keçirilmişdir. Bu qurultaydan etibarən birləşdirici AXCP Qurultayı I Qurultay hesab olunmuşdur. Qurultayda Qüdrət Həsənquliyev sədr, Vaqif Abışov Ali Məclisin sədri, Faiq İsmayılov və Bəhruz Cabbarlı sədr müavinləri, Yeganə Dilbazi Ali Məclisin katibi vəzifəsinə seçilmişdir. Sədrin ilk təyinatı ilə Yaşar Kələntərli isə baş katib təyin olunmuşdur.11 aprel 2018-ci il tarixinə növbədənkənar prezident seçkilərində prezidentliyə namizəd İlham Əliyev qələbə qazanmışdır.
Bütöv Azərbaycan Xalq Cəbhəsi Partiyası

Qüdrət Həsənquliyev isə 119 301 səs (3.01%) toplayaraq seçkiləri 4-cü tamamlamışdır.Bütöv Azərbaycan Xalq Cəbhəsi Partiyası 2019-cu il bələdiyyə seçkilərində də iştirak etmək qərarı almışdır.Bütöv Azərbaycan Xalq Cəbhəsi Partiyası 2020-ci il növbədənkənar parlament seçkilərində də iştirak etmək qərarı almışdır. Partiya seçkilərdə 30 seçki dairəsində namizəd irəli sürmə qərarı almışdır. Seçki günü isə bülletenlərdə 13 BAXCP üzvünün adı olmuşdur. Seçkilərin nəticəsinə əsasən isə partiya 1 mandat qazanmışdır.Bütöv Azərbaycan Xalq Cəbhəsi Partiyası seçkilərin ardınca formalaşan Mərkəzi Seçki Komissiyasına yenidən Mikayıl Rəhimovun namizədliyini irəli sürmüşdür. Azərbaycan Respublikasının Milli Məclisinin 27 aprel 2021-ci il tarixində keçirilmiş plenar iclasında üzvlər siyahısı səsverməyə çıxarılmış iclasda iştirak edən 104 deputatın 102-sinin lehinə, 1-nin əleyhinə səsiylə üzvlər siyahısı təsdiqlənmişdir.BAXCP 2020-ci ildə başladılmış iqtidar-müxalifət dialoquna qatılmış, partiya sədri Qüdrət Həsənquliyev bir neçə dəfə Prezident Administrasiyasının şöbə müdiri Ədalət Vəliyev ilə görüşmüşdür.BAXCP İkinci Qarabağ müharibəsi dönəmində və sonrasında siyasi partiyaların iqtidara dəstək, dünya ictimaiyyətinə müraciət, lokal antiterror əməliyyatlarına dəstək və s. kimi ortaq qərarlarına imza atmışdır.11 yanvar 2021-ci il tarixində Əli Həziquliyev BAXCP-nin Dünya Azərbaycanlıları və Türk Dünyası üzrə katibi vəzifəsinə təyin olunmuşdur.22 oktyabr 2022-ci il tarixində Bütöv Azərbaycan Xalq Cəbhəsi Partiyası VI Qurultayını keçirmişdir. Qurultayda Qüdrət Həsənquliyev yenidən sədr, Vaqif Abışov Ali Məclisinin sədri, Faiq ismayılov və Bəhruz Cabbarlı isə Ali Məclis sədrinin müavinləri seçilmişdir.
Bütöv Azərbaycan Xalq Cəbhəsi Partiyası

Həmçinin, Ali Məclis BAXCP sədrinin təqdimatı əsasında baş katibin və müvafiq sahələr üzrə katiblərin təsdiq olunmaları barədə də qərar qəbul etmişdir. Ali Məclisin qərarı ilə Yaşar Kələntərli BAXCP-nin baş katibi, Elçin Mirzəbəyli ictimai-siyasi əlaqələr üzrə katib, Niyaməddin Orduxanlı təşkilati işlər üzrə katib, Əli Həziquliyev isə Dünya Azərbaycanlıları və türk dünyası ilə əlaqələr üzrə katib vəzifəsinə təsdiq edilmişdir. "Siyasi partiyalar haqqında" yeni Qanunun qəbulundan sonra siyasi partiyalar üçün siyasi partiyaların yenidən dövlət qeydiyyatına alınması prosesi başladıldı. Bu proses çərçivəsində Bütöv Azərbaycan Xalq Cəbhəsi Partiyası siyahısını Ədliyyə Nazirliyinə təqdim etdi, lakin avqust ayında siyahıda olan problemlər səbəbi ilə nazirlikdən rədd cavabı gəldi və partiyaya 1 ay müddət verildi. Bütöv Azərbaycan Xalq Cəbhəsi Partiyası üzv reyestrini nəzərdən keçirərək yenidən nazirliyə göndərmiş və partiya 11 sentyabr 2023-cü il tarixində yenidən dövlət qeydiyyatına alınmışdır.Azərbaycan Prezidenti İlham Əliyevin imzaladığı 7 dekabr 2023-cü il tarixli sərəncamla 7 fevral 2024-cü il tarixinə Azərbaycanda növbədənkənar prezident seçkiləri təyin olunmuşdur. 18 dekabr 2023-cü il tarixində Bütöv Azərbaycan Xalq Cəbhəsi Partiyası İdarə Heyətinin qərarı ilə sədr Qüdrət Həsənquliyevin prezidentliyə namizədliyi irəli sürülmüşdür.18 dekabr 2023-cü il tarixində KİV-də yayılan məlumata əsasən Bütöv Azərbaycan Xalq Cəbhəsi Partiyası İdarə Heyəti həmin gün keçirdiyi iclasında partiyanın adının Ədalət, Hüquq, Demokratiya Partiyası olaraq dəyişdirilməsini qərara almışdır.
Bütöv Azərbaycan Xalq Cəbhəsi Partiyası

Müvafiq qərar partiya Ali Məclisi və Qurultayı tərəfindən məqsədəuyğun görüləcəyi təqdirdə partiyanın adı rəsmi olaraq dəyişdiriləcəkdir. Daha sonra partiya katibi Niyaməddin Orduxanlı tərəfindən verilən məlumata əsasən addəyişmənin səbəbini partiyanın adındakı "Xalq Cəbhəsi", xüsusən də "Cəbhə" ifadəsinin olduğunu bildirmişdir. Belə ki, "Xalq Cəbhəsi" Sovet idarəsinə qarşı yaradılmış, daha sonra partiya adındakı "Xalq Cəbhəsi" və "Cəbhə" sözləri Ermənistanın işğalına qarşı istifadə olunmuşdur. Artıq isə buna ehtiyac qalmamışdır. Partiyanın sonrakı açıqlamasında isə "cəbhə" sözünün "qarşıdurma", "səngər", "müharibə" təəsüratı yaradır. Azərbaycan dilinin izahlı lüğətində də "cəbhə" sözü birbaşa olaraq, "Düşmənlə üz-üzə durub vuruşan ordu hissələrinin yerləşdiyi sahə, xətt" anlamında təqdim olunduğu üçün partiya addəyişməyə getmişdir.
Bütöv Azərbaycan Xalq Cəbhəsi Partiyası

"Ədalətli cəmiyyət", "Hüquqi dövlət", "Demokratiya" naminə isə partiyanın adı Ədalət, Hüquq, Demokratiya Partiyası olaraq seçilmiş və bu adın qısaltması isə ƏHD Partiyası olaraq müəyyən edilmişdir. Həm də əhd sözü "öhdəlik" ifadə etməkdədir. Partiya əhdə sədaqətin də "Allahın buyurduğu əməl" olaraq qiymətləndirmiş və bəyanatın sonunda "Əhdimiz Ədalət, Hüquq və Demokratiyadır!" şüarından istifadə etmişdir. Seçki nəticələri Milli Məclis Mərkəzi təşkilat Gənclər Təşkilatı Bütöv Azərbaycan Xalq Cəbhəsi Partiyası Gənclər Təşkilatının sədri Günel Elxanlıdır. Qurultaylar Maddi-texniki baza Bütöv Azərbaycan Xalq Cəbhəsi Partiyasının qərargahı və "Xalq Cəbhəsi" qəzeti uzun müddət Meliorasiya və Su Təsərrüfatı Komitəsinin nəzdindəki Azərbaycan Elmi-Tədqiqat Hidrotexnika və Meliorasiya İnstitutu Elm İstehsalat Birliyinin binasının 13-cü mərtəbəsində yerləşmişdir.
Bütöv Azərbaycan Xalq Cəbhəsi Partiyası

2008-ci ildə dövlət tərəfindən həmin binada təmir işləri aparıldığı üçün partiya və qəzet redaksiyası ilə müqavilə uzadılmamış və hər iki qurum binadan çıxarılmışdır. Partiya hazırda "Xalq Cəbhəsi" qəzeti ilə birlikdə Yasamal rayonu, Seyidov küçəsi 60-da fəaliyyət göstərir. Beynəlxalq əlaqələri 13 noyabr 2015-də Tunisdə keçirilən Konfransda Bütöv Azərbaycan Xalq Cəbhəsi Partiyası Avropa Mühafizəkarlar və İslahatçılar Alyansının tamhüquqlu üzvü olmuşdur. İdeologiyası Bütöv Azərbaycan Xalq Cəbhəsi Partiyasının Məramnaməsinə əsasən partiya özünü sağ mərkəzçi olaraq elan etmişdir. Partiya milli təsanüdçülük, dövlətçilik, millətçilik, hüriyyətçilik, cümhuriyyətçilik, insan haqları, xalq hakimiyyəti, qanunun aliliyi prinsiplərini əsas götürür. Partiya həmçinin Bütöv Azərbaycan ideologiyasını mənimsəmişdir.BAXCP parlamentli respublika idaretmə sistemini, proporsional seçki sistemini müdafiə edir.
Bütöv Azərbaycan Xalq Cəbhəsi Partiyası

Bütöv Azərbaycan Xalq Cəbhəsi Partiyasının emblemi "AXC" yazılmış sözdən və "C" hərfinin içərisində yerləşdirilmiş Azərbaycan bayrağından ibarətdir. Partiya sədrinin müavini Elçin Mirzəbəylinin sözlərinə görə, xalq hərəkatı zamanında Azərbaycan Xalq Cəbhəsinin emblemi Türkiyədə çap olunduğu üçün onu "AHC" kimi çap ediblər: "Biz isə bu yanlışlığı aradan qaldırıb Azərbaycan Xalq Cəbhəsi kimi qəbul etdik". Partiyanın bayrağı isə ağ atlasdır. Bayrağın üzərində partiya emblemi əks olunmuşdur. Ağ rəngin mənası isə sülhsevərlik və saflıqdır.
Elastiklik (iqtisadiyyat)

Elastiklik (ing. elasticity) — iqtisadi nəzəriyyədə bir göstəricinin (məsələn, tələb və ya təklif) digər göstəricinin (məsələn, qiymət, gəlir) dəyişməsinə necə reaksiya göstəridiyinin ölçüsüdür. Bu yalnız bir-birinə təsir edə bilən göstəricilər üçün hesablanır. Elastiklik iki göstəricinin həcmindəki faiz dəyişikliklərinin nisbəti kimi hesablanır. Bu aşağıda göstərilən bəzi suallara cavab tapmaqda kömək edir: Əgər istehsal etdiyim məhsulun qiymətini aşağı salsam, əlavə olaraq nə qədər məhsul sata biləcəm?
Elastiklik (iqtisadiyyat)

Əgər bu məhsulun qiymətini qaldırsam, bu digər bir əmtəənin satışına necə təsir edəcək? Əgər məhsulun bazar qiyməti aşağı düşərsə, bu bazardakı firmların təklif həcminə necə təsir edəcək?Elastikliyin dərəcəsini əks etdirən ölçü vahidi elastiklik əmsalı adlanır. Bundan əlavə, elastiklik hər bir nöqtədə eyni deyildir. Məsələn, aşağı qiymət səviyyəsində qiymət dəyişikliyi daha elastikdir, amma yüksək qiymət səviyyəsində bu hal əksinə olur. Elastikliyin növləri İqtisadi nəzəriyyədə elastikliyin ən çox istifadə edilən növləri aşağıdakılardır: Tələbin elastikliyi: Tələbin qiymət elastikliyi; Tələbin gəlir elastikliyi; Tələbin çarpaz-qiymət elastikliyi.
Elastiklik (iqtisadiyyat)

Təklif elastikliyi: Təklifin qiymət elastikliyi; Miqyas elastikliyi. Tələbin qiymət elastikliyi Tələbin qiymət elastikliyi - məhsulun qiymətinin dəyişməsinin ona olan tələbin həcminə nə dərəcədə təsir etdiyini əks etdirir. Tələb əyrisi alıcıların müəyyən məhsuldan verilən qiymət səviyyələrində nə qədər almaq istədiklərini əks etdirir. Qiymət səviyyəsi dəyişdikdə alıcıların almaq istədikləri məhsulun həmci dəyişir. Amma burada bir sual meydana gəlir.
Elastiklik (iqtisadiyyat)

Qiymət azaldıqda satılan məhsulun həcmi də eyni olaraq artacaq yoxsa bu dəyişiklik az və ya çox olacaq? Başqa sözlə, əgər istehsalçı satdığı məhsulun qiymətini 10% azaltsa, məhsuluna olan tələb 5%, 10% yoxsa 20% artacaq? Bu tələbin qiymət elastikliyindən asılıdır. Məsələn, tələb elastikdirsə, qiymətin 10% endirilməsi məhsula olan tələbi 10%-dan çox artıracaq. Əksinə qeyri-elastikdirsə, tələbin həcmi 10%-dən az artacaq.
Elastiklik (iqtisadiyyat)

Vahid elastiklik şəraitidirsə, qiymətlərin 10% endirilməsi məhsula olan tələbi 10% artıracaq. Məhsulların tələb elastikliyinin bir-birindən fərqlənməsini bir neçə amillə bağlayırlar. Bu amillərə nəzər yetirək: Əvəzedici məhsullar. Əgər bir əmtəənin yaxın əvəzedicisi varsa onda istehlakçılar bu əmtəədən digərinə çox rahat keçə bilirlər. Belə əmtəələrin elastikliyi yüksək olur.
Elastiklik (iqtisadiyyat)

Məsələn, “London” taksiləri və adi taksilər: Əgər “London” taksilərində gediş haqqı artırılarsa, istehlakçılar adi taksi ilə öz işlərinə getməyi üstün tutacaqlar. Zəruri yoxsa dəbdəbə. Zəruri istehlak mallarına olan tələb əsasən qeyri-elastikdir. Əksinə dəbdəbə mallarına olan tələb isə elastikdir. Əgər çörəyin qiyməti qalxarsa, insanlar bu əmtəəyə olan tələbatları kəskin sürətdə azalmaz.
Elastiklik (iqtisadiyyat)

Digər baxımdan, əgər ananasın qiyməti qalxarsa, bu məhsula olan tələb çox azalacaq. Çünki, bu insanlar üçün o qədər də vacib olan bir əmtəə deyil. Bazar hüdudları. Bir məhsulun zəruri istehlak malı olması onun heç də əvəz edilməz olduğunu göstərmir. Bu bizim bazara necə yanaşdığımızdan asılıdır.
Elastiklik (iqtisadiyyat)

Əgər ümumilikdə çörək üçün təhlil aparsaq, onun qeyri-elastik olduğunu görərik. Amma ağ çörək üçün aparsaq, onun yaxın əvəzedicisi (qara çörək) olduğundan tələb əyrisi elastik olacaq. Əgər, bu təhlili daha kankretləşdirib, “Bakı Çörək Zavodu”nun məhsulu ilə aparsaq, kifayət qədər çox əvəzedicisi olduğundan kəskin elastikliyə malik olduğunu görərik. Zaman. Daha böyük zaman müddətlərində hər hansı bir məhsul daha elastik olur.
Elastiklik (iqtisadiyyat)

Misal olaraq, bazarda neftin qiymətinin aşağı enməsi neft alışlarını həmin vaxt o qədər də artırmır. Çünki, zavodlar qısa müddətdə bu qədər nefti emal etmək gücünə malik deyillər. Müəyyən müddət keçdikdən sonra zavodlar aşağı neft qiymətlərini nəzərə alaraq avadanlıqlarının sayını artırırlar, hətta yeni zavodlar açılır və neftin azalan qiymətinə kəskin reaksiya verilir. Tələbin qiymət elastikliyinin hesablanması Tələbin qiymət elastikliyini tələbin həcmindəki faiz dəyişikliyinin qiymətin həcmindəki faiz dəyişikliyinə nisbəti kimi hesablanır: Məsələn, almanın qiymətindəki 5%-lik azalma ona olan tələbin 15% artmasına səbəb olub. Bu halda almanın tələb elastikliyi belə hesablanır: Orta nöqtə metodu Təsəvvür edin ki, sizə tələb əyrisində iki nöqtə verilib və soruşulur ki, elastikliyi hesablayın (Bax: Şəkil 1): A nöqtəsi (4 manat; 12 ədəd), B nöqtəsi (6 manat; 8 ədəd).
Elastiklik (iqtisadiyyat)

İlk növbədə fərz edək ki, qiymət azaldılıb. Bu halda qiymət dəyişikliyi 33,3%, həcmdəki dəyişiklik isə 50% təşkil edib. Bu halda, elastiklik 1,5-ə bərabərdir və məhsul elastikdir. Sonra isə əksinə edək, qiymətin artdığını düşünək. Bu halda qiymət dəyişikliyi 50%, həcm dəyişikliyi isə 33,3% təşkil edir.
Elastiklik (iqtisadiyyat)

Bu halda elastiklik əmsalı 0,66-a bərabərdir və məhsul qeyri elastikdir. İki eyni nöqtə amma fərqli nəticələr. Bu fərqliliyi aradan qaldırmaq üçün orta nöqtə metodundan istifadə edilir. Bu metod vasitəsi ilə əvvəl verilən iki nöqtənin ortası müəyyənləşdirilir. Bizim misalda bu C nöqtəsidir (5 manat; 10 ədəd).
Elastiklik (iqtisadiyyat)

Bu zaman qiymətdəki və həcmdəki dəyişikliyi C nöqtəsinin göstəriciləri ilə müqayisə edərək faiz dəyişiklikləri aşkarlanır. Bu vaxt qiymətin azaldılmasının və çoxaldılmasının bir fərqi qalmır: Müxtəlif elastikliyə malik tələb əyriləri vardır. Hətta bir tələb əyrisi üzərində müxtəlif elastikliklər müşahidə edilir (Bax: Şəkil 2) Tələbin gəlir elastikliyi Tələbin gəlir elastikliyi istehlakçıların gəlirinin dəyişməsinin tələbin həcmini nə dərəcədə dəyişdiyini ölçür. Gəlir elastikliyi tələbin həcminin faiz dəyişməsinin istehlakçıların gəlirinin faiz dəyişməsinə nisbəti kimi hesablanır: Tələbin çarpaz-qiymət elastikliyi Tələbin çarpaz-qiymət elastikliyi bir əmtəənin qiymətinin dəyişməsinin digər əmtəəyə olan tələbə nə dərəcədə təsir etdiyini ölçür və birinci əmtəəyə olan tələbin həcmində dəyişikliyin ikinci əmtəənin qiymətindəki dəyişikliyə nisbəti kimi hesablanır: Təklifin qiymət elastikliyi Təklifin qiymət elastikliyi təklifin həcminin qiymət dəyişikliklərinə necə reaksiya verdiyini ölçür. Bu əmtəənin xüsusiyyəti ilə sıx bağlıdır.
Elastiklik (iqtisadiyyat)

Belə ki, əgər sahibkar artan tələb qarşısında istehsalını rahatlıqla artıra bilirsə, qiymət elastikdir. Əgər mümkün deyilsə, qeyri-elastikdir. Məsələn, əgər dağ xizəyinin qiyməti qalxarsa, istehsalçı yeni bir xizək meydancası tikmək məqsədilə dağ kəşf edə bilməyəcəyi üçün burada istehsalın artırılması imkanları məhduddur. Bu səbəbdən bu məhsulun təklifi qeyri-elastikdir. Digər bir məhsula nəzər yetirək.
Elastiklik (iqtisadiyyat)

Meyvə şirəsinin qiyməti qalxdıqda, istehsalçı çox rahat bir şəkildə iş rejimini artırır, daha çox xammal cəlb edir və istehsalı artırır. Belə məhsullar elastikdir. Təklifin qiymət elastikliyinin hesablanması Təklifin qiymət elastikliyi haqqında müəyyən anlayış əldə etdikdən sonra, gəlin onun necə hesablanmasına baxaq: Tələb əyrisində olduğu kimi təklif əyrisi üzərində də müxtəlif elastikliyə malik nöqtələr vardır(Bax: Şəkil 3). Miqyas elastikliyi Miqyas elastikliyi və ya başqa ədəbiyyatlardakı adı ilə istehsal elastikliyi istehsal amillərinin həcmindəki dəyişikliyin istehsal həcminə necə təsir etdiyini əks etdirir. Başqa sözlə, miqyas elastikliyi istehsal həcmindəki faiz dəyişikliyinin istehsal amillərinin həcmindəki faiz dəyişikliklərinə nisbəti kimi hesablanır.
Eldar Quliyev (siyasətçi)

Eldar Allahyar oğlu Quliyev (26 iyul 1951, Bakı) — Azərbaycan Respublikası Milli Məclisinin III, IV, V, VI çağırışlarin deputatı, Azərbaycan Mərkəzi Kooperativlər İttifaqı "Azərittifaq"ın sədri (1993–hal-hazirda), Azərbaycan Kooperasiya Universitetinin rektoru, iqtisad elmləri doktoru, professor; Azərbaycan Ağsaqqallar Şurasının sədri Eldar Quliyev 1951-ci il iyul 26-da Bakı şəhərində anadan olmuşdur. 1968-ci ildə Bakı şəhər 187 saylı orta məktəbini bitirmiş, 1969-cu ildə D. Bünyadzadə adına Azərbaycan Xalq Təsərrüfatı İnstituna (hazırda Azərbaycan Dövlət İqtisad Universiteti) daxil olmuşdur. 1973-cü ildə institutu bitirərək iqtisadçı ixtisasına yiyələnmişdir. 1973–1974-cü illərdə Elmi-Tədqiqat İnstutunda işləmişdir. 1974–1975-ci illərdə həqiqi hərbi xidmətdə olmuşdur. 1975–1987-ci illərdə Respublika Ticarət Nazirliyi sistemində məsul vəzifələrdə çalışmış, 1981–1985-ci illərdə Azərbaycan Dövlət İqtisad Universitetində aspirantı kimi elmi tədqiqat işi ilə məşğul olmuşdur.
Eldar Quliyev (siyasətçi)

1987–1990-cı illərdə Azərbaycan Mərkəzi Kooperativlər İttifaqının idarə rəisi vəzifəsində çalışmışdır. 1990-cı ildə Azərbaycan Mərkəzi Kooperativlər İttifaqı İdarə Heyətinin sədr müavini, 1993-cü ildə İdarə Heyətinin sədri vəzifəsinə seçilərək hal-hazıra kimi ictimai əsaslarına rəhbərlik edir. 2011-ci ildən Azərbaycan Kooperasiya Universitetinin rektoru, iqtisad elmləri doktoru, professordur. Elmi fəaliyyəti Türk Dünyası Araşdırmaları Beynəlxalq Elmlər Akademiyasının, Almaniyanın Hannover şəhərində yerləşən Avropa Təbiət Elmləri Akademiyasının, İtaliya Beynəlxalq İqtisadi və Sosial Elmlər Akademiyasının həqiqi üzvü, Gürcüstan Respublikasının Suxuşvili Texniki Universitetinin Fəxri doktoru seçilmişdir. Roma şəhərinin "Fəxri alimi"dir. Türk Dünyası Araşdırmaları Beynəlxalq Elmlər Akademiyası tərəfindən "Qızıl Ulduz" medalı və "Atatürk Beynəlxalq" mükafatı, Birləşmiş Millətlər Təşkilatının Təltif Komitəsi tərəfindən "Taclı Xidmət" ordeni və İctimai Mükafatlar Şurasının Beynəlxalq Mükafatlar Komitəsi (UNCOPA) tərəfindən "Avropa Xidmət Ordeni", Avropa Təbiət Elmləri Akademiyası tərəfindən "Senator Ulduzu" və "Qızıl Qartal" ordenləri ilə təltif olunmuş, Almaniyanın Berlin şəhərində Leybnits adına medalla mükafatlandırmaqla "Avropanın əməkdar elm xadimi" adına layiq görülmüşdür.
Eldar Quliyev (siyasətçi)

Azərbaycan və bir sıra keçmiş sovet dövlətləri ilə yanaşı Türkiyədə, ABŞ-də və Avropa ölkələrində çoxsaylı elmi əsərləri və kitabları nəşr olunmuşdur. 2017-ci ilin mart ayında Almaniyanın nüfuzlu mətbəələrindən birində "Qlobal ərzaq təhlükəsizliyi: reallıqlar, çağırışlar və perspektivlər" adlı kitabı çap olunmuşdur. Ərzaq təhlükəsizliyi probleminə həsr olunmuş bu kitab ekspert komitəsi tərəfindən Birləşmiş Millətlər Təşkilatının İsveçrədə yerləşən mərkəzi kitabxanasının fonduna qəbul edilmişdir. 2017-ci ilin noyabr ayında İtaliyanın paytaxtı Romada "Qlobal ərzaq təhlükəsizliyi: reallıqlar, çağırışlar və perspektivlər" adlı kitabın geniş təqdimatı keçirilmişdir. Tanınmış elm və təhsil ocaqlarının, akademik dairələrin, Romada yerləşən beynəlxalq təşkilatların, o cümlədən BMT-nin Ərzaq və Kənd Təsərrüfatı Təşkilatının (FAO) nümayəndələrinin iştirak etdiyi təqdimatda professor Eldar Quliyevə müəllifi olduğu həmin kitabın dünyəvi əhəmiyyət daşıdığına görə BMT-nin İctimai Mükafatlar üzrə Şurası tərəfindən "İlin kitabı" beynəlxalq mükafatı təqdim edilib. Təqdimatda eyni zamanda, professor E. Quliyevə Vatikan Bonifasiana Akademiyasının həqiqi üzvü (akademik) diplomu da təqdim olunub.
Eldar Quliyev (siyasətçi)

Səmərəli ictimai-siyasi fəaliyyətinə görə 2011-ci ilin iyul ayında Azərbaycan Respublikası Prezidentinin sərəncamı ilə "Şöhrət" ordeni ilə təltif olunmuşdur. Ailəlidir, iki övladı var. Eldar Quliyevə müəllifi olduğu "Qlobal ərzaq təhlükəsizliyi: reallıqlar, çağırışlar və perspektivlər" adlı kitabına və beynəlxalq təşkilatlarda səmərəli fəaliyyətlərinə görə İsveçrənin Cenevrə şəhərində fəaliyyət göstərən BMT-nin İctimai Mükafatlar üzrə Şurasının (UNCOPA) Beynəlxalq Mükafatlar Komitəsinin "Elm və sülhməramlı səfir" fəxri adı və eyni zamanda, Türk Dünyası Araşdırmaları Beynəlxalq Elmlər Akademiyası tərəfindən "Türk Dünyasında İlin Alimi" Beynəlxalq mükafatı təqdim olunub. Hər iki mükafat 1 iyun 2018-ci il tarixində Bakıda keçirilən Azərbaycan Xalq Cümhuriyyətinin 100 illiyinə həsr olunmuş "Müstəqil Azərbaycan dövlətinin ərzaq təhlükəsizliyinin təmin edilməsi və aqrar sahənin rəqabətqabiliyyətinin yüksəldilməsi problemləri" mövzusunda beynəlxalq elmi-praktiki konfransda təqdim olunub. Avropa Təbiət Elmləri Akademiyasının Rəyasət Heyəti 2019-cu il 19 fevral tarixli qərarı ilə professor Eldar Quliyevi dünya iqtisadiyyatının ən aktual problemi olan ərzaq təhlükəsizliyinə həsr etdiyi "Qlobal ərzaq təhlükəsizliyi: reallıqlar, çağırışlar və perspektivlər" adlı monoqrafiyasına görə "İlin alimi" adlı beynəlxalq mükafata layiq görmüş və "Eyler" medalı ilə təltif etmişdir. Təqdimetmə mərasimi 4 aprel 2019-cu il tarixdə Almaniyanın paytaxtı Berlin şəhərində keçirilmişdir.
Eldar Quliyev (siyasətçi)

2020-ci ildə nəşr olunan "Qida təhlükəsizliyinin gücləndirilməsi problemləri və strateji istiqamətləri" adlı monoqrafiyası insan həyatı və sağlamlığı üçün son dərəcə önəmli olan təhlükəsiz qida məhsulları ilə təminat kimi aktual məsələlərin tədqiqinə həsr olunmuşdur. Siyasi fəaliyyəti II, III, IV, V və VI çağırış Azərbaycan Milli Məclisinin üzvü olmuşdur. Hazırda Milli Məclisin Hesablayıcı Komissiyasının sədridir. 2011-ci ildə Türkdilli Dövlətlərin Parlament Assambleyasınin "Fəxri millət vəkili" seçilmiş, 2016-cı ildə Azərbaycan Respublikası Milli Məclisin qərarı ilə Qara Dəniz İqtisadi Əməkdaşlıq Təşkilatının Parlament Assambleyasında Azərbaycan nümayəndə heyətinin rəhbəri təyin olunmuşdur. 2019-cu il 20 iyun tarixində Qara Dəniz İqtisadi Əməkdaşlıq Təşkilatı Parlament Assambleyasının Bakıda keçirilən toplantısında təşkilatın sədr müavini vəzifəsinə seçilmişdir. Azərbaycan Ağsaqqallar Şurasının 29 sentyabr 2020-ci ildə keçirilən növbədənkənar VIII Qurultayında yekdilliklə Şuranın sədri vəzifəsinə seçilmişdir.
Eldar Quliyev (siyasətçi)

"Şöhrət" ordeni (18 iyul 2011-ci il, Azərbaycan Respublikasının ictimai-siyasi həyatında fəal iştirakına görə) Azərbaycan Xalq Cümhuriyyətinin yaradılmasının 100 illiyi münasibətilə Qızıl medali (03 iyul 2019-cu il) Azərbaycan Respublikasının Xarici işlər Nazirliyinin yaradılmasının 100 illiyi ilə əlaqədar yubiley medalı (Beynəlxalq təşkilatlarda Azərbaycanı uğurla təmsil etdiyinə görə) "Böyük Qızıl Ulduz" medalı (2021-ci il, yanvar, Türk dünyası Araşdırmaları Beynəlxalq Elmlər Akademiyası tərəfindən Türk Dünyası elmində xidmətlərinə görə) "Şərəf" ordeni (26 iyul 2021-ci il, Azərbaycan Respublikasında ictimai-siyasi həyatında uzunmüddətli səmərəli fəaliyyətinə görə) UNCOPA-nın "KORİFEY" ordeni (26 iyul 2021-ci il, "Qlobal qida təhlükəsizliyi: həqiqətlər, çağırışlar və perspektivlər" kitabı mühüm elmi dəyərinə görə və onun BMT-nin elm və sülh səfiri kimi 70 illik yubileyi münasibətilə) Qara Dəniz İqtisadi Əməkdaşlıq Təşkilatı Parlament Assambleyanın "Şöhrət" medalı (Qara Dəniz İqtisadi Əməkdaşlıq Təşkilatı Parlament Assambleyasında iqtisadi və siyasi sahədə fəallığına görə) Azərbaycan Respublikasının "Parlament" medalı (Azərbaycan Parlamentinin 100 illiyi münasibətilə) Müasir dövrdə xarici-iqtisadi fəaliyyətin dövlət tənzimlənməsinin xüsusiyyətləri. Ali məktəblər üçün dərs vəsaiti. Bakı,"Kooperasiya", 2011. Gömrük işinin təşkili. Ali məktəblər üçün dərs vəsaiti. Bakı,"Kooperasiya", 2012.
Eldar Quliyev (siyasətçi)

Etibarlı ərzaq təminatı sistemi: Kooperasiya və İnteqrasiya problemləri. Ali məktəblər üçün dərs vəsaiti. Bakı,"Elm" nəşriyyatı, 2013. Aqrar iqtisadiyyat. Ali məktəblər üçün dərs vəsaiti. Bakı,"Kooperasiya", 2015.
Eldar Quliyev (siyasətçi)

"Qlobal ərzaq təhlükəsizliyi: reallıqlar, çağırışlar və perspektivlər" — monoqrafiya, Almaniya, Cologne, 2017. Qida təhlükəsizliyinin gücləndirilməsi problemləri və strateji istiqamətləri – monoqrafiya. Bakı, "Kooperasiya", 2020 Kooperasiya Hərəkatı : Təkamülü, Mövcud durumu və İnkişaf meyilləri — monoqrafiya. Bakı, Kooperasiya 2021 Qarabağ və Şərqi Zəngəzur iqtisadi rayonlarının Azərbaycanın davamlı inkişafında rolu. Bakı, Kooperasiya 2023 Xarici keçidlər Milli Məclis saytda profili Azərbaycan Kooperasiya Universiteti saytda profili Ağsaqqallar şurası saytda profili
Qəmlo

Qəmlo (tam adı: Qəmbəralı İsmayıl oğlu Abbasov; 1893-1931) — Azərbaycan xalq qəhrəmanı. Qəmbəralı İsmayıl oğlu Abbasov 1893-cü ildə Vedi rayonunun Hand kəndində doğulub və 1931-cı ildə orada vəfat edib. Qəmlo kimi tarixdə və Vedi camaatının yaddaşında iz qoyan Qəmbəralı İsmayıl oğlu təkcə doğulub boya-başa çatdığı Hand kəndində deyil, bütün Qərbi Azərbaycanda qoçaqlığı, cəsarəti ilə ad çıxarıbmış. Sərrast atıcı imiş, atdığı güllə boşa çıxmazmış. Yaxın-uzaq 72 kənddə onun dediyi qanun imiş.
Qəmlo

Basdığını kəsməz, dost olduğu, duz-çörək kəsdiyi insanlar üçün canını qurban verərdi. Sovet hökuməti qurulana qədər Abbasqulu bəy Şadlinskinin Ermənistan ərazisində yaşayan azərbaycanlıları daşnakların hücumlarından qorumaq üçün yaratdığı "Özünümüdafiə dəstəsi”nin (1921-ci ildən “Qırmızı Tabor” adlandırılmışdır) ən döyüşkən üzvlərindən olub. İstər 1905, istərsə də 1918-çi illərdə daşnaklara qarşı çiyin-çiyinə vuruşduğu bu insanın sağ əli və ən etibarlı adamı sayılırdı. Bolşevik hökumətinin qurulması ilə əski dostlar da ayrı-ayrı cəbhələrdə yer alırlar. Şadlinski Vedidə bolşevik hökumətinin qurulmasının tərəfdarlarından olduğu halda, Qəmlo yeni hökumətə qarşı çıxır.
Qəmlo

72 kəndin dəliqanlılarını başına yığıb, qırmızılarla "çilingağac” oynamağa başlayır. Əski silahdaşının taleyinə biganə qalmayan Şadlinskiyə sonda Qəmlonu ipə-sapa yatırtmaq müyəssər olur. Beləcə, aradan bir müddət keçir. Qəmbəralı Əlirza oğlunun qardaşı Vəli Hand kəndinin Şura sədri seçilir. Kolxozların yaradılmasıyla münasibətlər yenidən gərginləşir.